[{"text_idx": "#000000", "text": "Kuidas ma teksti suuruseid valin"}, {"text_idx": "#000001", "text": "Tekst moodustab veebilehest vo\u0303i mobiilirakendusest suurema osa. Seega see, milline on kirjatu\u0308u\u0308p, ma\u0308ngib va\u0308gagi olulist rolli. Mina teen u\u0308ldiselt ko\u0303ik asjad valesti, aga et oleks teada, kuidas, siis kirjutan sellest ka siin."}, {"text_idx": "#000002", "text": "Kuidas ma valin kirja hierarhia?"}, {"text_idx": "#000003", "text": "Mis on u\u0308ldse hierarhia ja miks on see oluline?"}, {"text_idx": "#000004", "text": "Joonis 1. Pole ta\u0308pselt teada, kes on selle pildi/idee autor, kuid see vo\u0303tab u\u0308litabavalt kokku tu\u0308pograafia hierarhia olemuse. Googeldades leiad analoogseid pilte mitmeid."}, {"text_idx": "#000005", "text": "Ehk lu\u0308hidalt, tegemist on lugeja ta\u0308helepanu suunamisega moel, et nii lugejal oleks asi arusaadav ja mo\u0303nus lugeda kui ka materjali va\u0308ljapanijal saaks eesma\u0308rk \u2013 et lugeja loeks seda, mida vaja \u2013 ta\u0308idetud."}, {"text_idx": "#000006", "text": "Ku\u0308simus mis siit omakorda tekib:"}, {"text_idx": "#000007", "text": "Kui suur vo\u0303i va\u0308ike erinev pealkiri vo\u0303i tekstiplokk olema peaks?"}, {"text_idx": "#000008", "text": "Kui teha u\u0308ks plakat, saab ilmselt ko\u0303hutunde vo\u0303i silmaro\u0303o\u0303muga hakkama. Kui tegemist aga raamatu vo\u0303i mahukama rakendusega, oleks vaja mingit reeglit, et ko\u0303ik tekstid kogu taiese ulatuses pu\u0308siks samas raamistikus. Teisel juhul oleks tegemist pornograafiaga, mis on ku\u0308ll vahva, aga kontrollimatu."}, {"text_idx": "#000009", "text": "Inime, kes ku\u0308ljendamise vo\u0303i graafilise disainiga pikemalt tegelenud, saab ka intuitiivselt sellega hakkama, ent see, kellele pimedusjumalanna on oma ko\u0303rgete kontsadega otse silma astunud (nagu mina), tunneb head meelt, kui on ka\u0308epa\u0308rast ka lollikindlad abivahendid."}, {"text_idx": "#000010", "text": "U\u0308ks selline abi on 1981 (loodan, et va\u0308ga mo\u0308o\u0308da ei pane) aastal S\u030cveitsi tu\u0308pograaf Josef Mu\u0308ller-Brockmanni poolt loodud tu\u0308pograafiaskaalad. Ta kirjeldas need ta\u0308psemalt oma raamatus \"Grid Systems in Graphic Design\" (Mu\u0308ller-Brockmann,1981)"}, {"text_idx": "#000011", "text": "Joonis 2. Mu\u0308lleri-Brockmanni raamatu esikaas ja veebilehel selle ko\u0303rval olnud suurem tekst, et siin see pilt liiga pu\u0308stine poleks."}, {"text_idx": "#000012", "text": "Lu\u0308hidalt on tegemist muusikamaailmast tuntud intervallide u\u0308letoomisega tu\u0308pograafiasse. Eriti lihtsaks muudab asja, et veebis on saadaval ka toredad rakendused, mille abil saad endale sobiva harmoonilise skaala va\u0308lja valida."}, {"text_idx": "#000013", "text": "Minule meeldib vo\u0303imas tu\u0308pograafia, seega, kui veebilehe iseloom va\u0308hegi lubab, kasutan suuri ja haarvaid pealkirju. Selle probleemiks kipub kindlat skaalat ja\u0308rgides olema see, et h2 ja h3 saavad olema liiga suured. Seega siin ma teen nii, et h1 pealkirja kujundan ja\u0308rgnevast skaalast so\u0303ltumatult."}, {"text_idx": "#000014", "text": "U\u0308ks asi, mida ma pole veel enda jaoks paika pannud \u2013 kas u\u0308mardada pakutud suurused komakohatuks vo\u0303i mitte..."}, {"text_idx": "#000016", "text": "\"Breakpointide\" ehk disaini murdepunktide seadistamine Frameris"}, {"text_idx": "#000017", "text": "Kuidas kujundada logo kui arvad, et ei oska II"}]